ddrg/super_eurlex huggingface dataset:
(9)

Varnostni svet Združenih narodov (v nadaljnjem besedilu: VSZN) je v Resoluciji (v nadaljnjem besedilu: RVSZN) 1540 (2004) in nato ponovno v RVSZN 1977 (2011) in 2325 (2016) poudaril, da širjenje jedrskega, kemičnega in biološkega orožja ter njegovih nosilcev ogroža mednarodni mir in varnost, države pa so se med drugim zavezale, da ne bodo z ničemer podpirale nedržavnih akterjev pri razvoju, nakupu, izdelavi, posedovanju, prevozu, prenosu ali uporabi jedrskega, kemičnega ali biološkega orožja in njegovih načinov izstrelitve. Grožnja mednarodnemu miru in varnosti zaradi jedrskega, kemičnega in biološkega orožja ter njegovih nosilcev je bila potrjena tudi v RVSZN 1887 (2009) o neširjenju jedrskega orožja in jedrski razorožitvi –
(7)

Namen zaprošenega odstopanja je preprečiti goljufije na področju DDV v sektorju telekomunikacijskih storitev. Čeprav so dobave telekomunikacijskih storitev dovzetne za goljufije in se jih pozorno spremlja, je Nizozemska nedavno odkrila goljufivo ravnanje v trgovini pogovornih minut, ki vključuje več „neobstoječih trgovcev“ in vmesnih družb. To ravnanje povzroča precejšnjo izgubo davčnih prihodkov.
SL Uradni list Evropske unije L 295/55

SKLEP SVETA (SZVP) 2017/2071

z dne 13. novembra 2017

o imenovanju posebnega predstavnika Evropske unije za Južni Kavkaz in za krizo v Gruziji

SVET EVROPSKE UNIJE JE –

ob upoštevanju Pogodbe o Evropski uniji ter zlasti členov 33 in 31(2) Pogodbe,

ob upoštevanju predloga visokega predstavnika Unije za zunanje zadeve in varnostno politiko,

ob upoštevanju naslednjega:

(1) Svet je 8. julija 2014 sprejel Sklep 2014/438/SZVP (1) o imenovanju Herberta SALBERJA za posebnega predstavnika Evropske unije (PPEU) za Južni Kavkaz in za krizo v Gruziji.

(2) Svet je 17. februarja 2017 sprejel Sklep (SZVP) 2017/299 (2), s katerim je mandat PPEU za Južni Kavkaz in za krizo v Gruziji podaljšal do 30. junija 2018.

(3) Zaradi imenovanja Herberta SALBERJA na drug položaj bi bilo treba za PPEU za Južni Kavkaz in za krizo v Gruziji od 13. novembra 2017 imenovati Toiva KLAARA.

(4) PPEU bo mandat izvajal v razmerah, ki se lahko poslabšajo in bi lahko ovirale doseganje ciljev zunanjega delovanja Unije iz člena 21 Pogodbe –

SPREJEL NASLEDNJI SKLEP:

Člen 1

1. Mandat Herberta SALBERJA kot posebnega predstavnika Evropske unije (PPEU) za Južni Kavkaz in za krizo v Gruziji se konča 15. avgusta 2017.

2. Toivo KLAAR se imenuje za PPEU za Južni Kavkaz in za krizo v Gruziji od 13. novembra 2017 do 30. junija 2018. Svoj mandat opravlja v skladu s Sklepom (SZVP) 2017/299.

3. Svet lahko odloči, da mandat PPEU na podlagi ocene Političnega in varnostnega odbora in predloga visokega predstavnika Unije za zunanje zadeve in varnostno politiko predčasno preneha.

Člen 2

Izdatki, povezani z neprekinjenim delovanjem uprave med mandatoma PPEU v obdobju od 15. avgusta 2017 do 12. novembra 2017, se krijejo z referenčnim finančnim zneskom, določenim v členu 5(1) Sklepa (SZVP) 2017/299.

Člen 3

Ta sklep začne veljati na dan sprejetja.

Člen 1(1) in člen 2 se uporabljata od 15. avgusta 2017.

V Bruslju, 13. novembra 2017 Za Svet Predsednica F. MOGHERINI

(1) Sklep Sveta 2014/438/SZVP z dne 8. julija 2014 o spremembi in podaljšanju mandata posebnega predstavnika Evropske unije za Južni Kavkaz in za krizo v Gruziji (UL L 200, 9.7.2014, str. 11).

(2) Sklep Sveta (SZVP) 2017/299 z dne 17. februarja 2017 o podaljšanju mandata posebnega predstavnika Evropske unije za Južni Kavkaz in za krizo v Gruziji (UL L 43, 21.2.2017, str. 214).
(4)

Na Poljskem so trdi diski, ki niso zajeti s členom 199a Direktive 2006/112/ES, postali še eden od elektronskih izdelkov, ki se uporabljajo za goljufije v zvezi z DDV. Po navedbah Poljske se na trgu s trdimi diski za goljufije v zvezi z DDV vse bolj uporablja mehanizem „neobstoječega trgovca“. Ta praksa ima zaradi svojega obsega in razsežnosti neposreden in zelo negativen učinek na distributerje, ki ne sodelujejo pri goljufijah, ter vodi do zmanjšanja prihodkov iz DDV.
(1)

Uredba (ES) št. 178/2002 določa splošna načela, ki na ravni Unije in nacionalni ravni urejajo živila in krmo na splošno ter zlasti varnost živil in krme. Določa tudi nujne ukrepe, kadar je očitno, da živila ali krma, uvožena iz tretje države, verjetno pomeni resno tveganje za zdravje ljudi in živali ali za okolje, in kadar takega tveganja ni mogoče zadovoljivo obvladati z ukrepi, ki jih sprejmejo zadevne države članice.
(2)

VSZN je 5. avgusta 2017 sprejel Resolucijo 2371 (2017), v kateri so določeni novi ukrepi proti DLRK in med drugim tudi osebe in subjekti, vključno z banko Foreign Trade Bank in družbo Korea National Insurance Corporation (KNIC), za katere velja zamrznitev premoženja.
1.

v členu 6 se odstavek 1 nadomesti z naslednjim: „1. Države članice lahko v skladu z odstavki od 5 do 9 RVSZN 2146 (2014) in odstavkom 2 RVSZN 2362 (2017) na odprtem morju pregledujejo plovila s seznama in pri tem uporabljajo vse ukrepe, primerne specifičnim okoliščinam, ob polnem spoštovanju mednarodnega humanitarnega prava in mednarodnega prava o človekovih pravicah, kot je ustrezno, za izvedbo takšnih pregledov in primoranje plovila k ravnanju, potrebnem, da se nafta, vključno s surovo nafto in naftnimi derivati, s soglasjem libijske vlade in usklajeno z njo vrne v Libijo.“;
(9)

Južna Afrika je tudi vključena na seznam v delu 3 Priloge II k Odločbi 2007/777/ES kot odobrena za uvoz v Unijo na soncu sušenih mesnih rezin (biltong) in pasteriziranih mesnih izdelkov, ki so sestavljeni iz mesa perutnine, gojene pernate divjadi, ratitov in divjih ptic ali ga vsebujejo, če je tako blago obdelano s posebno obdelavo „E“. Po potrditvi prisotnosti visokopatogene aviarne influence na ozemlju Južne Afrike in da bi se preprečil vnos virusa visokopatogene aviarne influence v Unijo, bi bilo treba sicer dovoliti uvoz na soncu sušenih mesnih rezin (biltong) in pasteriziranih mesnih izdelkov, ki so sestavljeni iz mesa perutnine, gojene pernate divjadi, ratitov in divjih ptic ali ga vsebujejo, iz Južne Afrike, vendar pod pogojem, da je bilo tako blago obdelano s posebno obdelavo „D“, kot je določena v delu 4 Priloge II k Odločbi 2007/777/ES.
(3)

Svet je Portugalski po prošnji njenih organov za finančno pomoč Unije, držav članic, katerih valuta je euro, in Mednarodnega denarnega sklada (MDS) odobril finančno pomoč (3). Komisija in portugalski organi so 17. maja 2011 podpisali Memorandum o soglasju o posebnih pogojih gospodarske politike. Po tem je Svet na Portugalsko naslovil dve novi priporočili na podlagi člena 126(7) Pogodbe (9. oktobra 2012 in 21. junija 2013), v katerih je podaljšal rok za odpravo čezmernega primanjkljaja na leto 2014 oziroma 2015. Svet je v obeh primerih menil, da je Portugalska sprejela učinkovite ukrepe, vendar je prišlo do nepričakovanih neugodnih gospodarskih dogodkov z večjimi negativnimi posledicami za javne finance. V skladu s členom 10(2)(a) Uredbe (EU) št. 472/2013 Evropskega parlamenta in Sveta (4) je bila Portugalska opravičena zahteve o ločeni predložitvi poročil v okviru postopka v zvezi s čezmernim primanjkljajem in je poročala v okviru svojega programa za makroekonomsko prilagoditev (5).
(24)

Če Saint Vincent in Grenadine dokažejo, da so se razmere, zaradi katerih so bili uvrščeni na seznam, popravile, Svet s kvalificirano večino in na predlog Komisije Saint Vincent in Grenadine črta s seznama nesodelujočih tretjih držav v skladu s členom 34(1) uredbe o nezakonitem, neprijavljenem in nereguliranem ribolovu. Pri vsaki takšni odločitvi o črtanju bi bilo treba prav tako upoštevati, ali so Saint Vincent in Grenadine uvedli dejanske ukrepe, s katerimi se lahko doseže trajno izboljšanje razmer –
SL Uradni list Evropske unije L 148/46

SKLEP SVETA (EU) 2017/986

z dne 8. junija 2017

o podaljšanju mandata namestnika izvršnega direktorja Europola

SVET EVROPSKE UNIJE JE –

ob upoštevanju Uredbe (EU) 2016/794 Evropskega parlamenta in Sveta z dne 11. maja 2016 o Agenciji Evropske unije za sodelovanje na področju preprečevanja, odkrivanja in preiskovanja kaznivih dejanj (Europol) ter nadomestitvi in razveljavitvi sklepov Sveta 2009/371/PNZ, 2009/934/PNZ, 2009/935/PNZ, 2009/936/PNZ in 2009/968/PNZ (1) ter zlasti člena 54(3) do (5) Uredbe,

v vlogi organa s pooblastili za imenovanje izvršnega direktorja in namestnikov izvršnega direktorja Europola,

ob upoštevanju predloga upravnega odbora Europola z dne 19. maja 2017,

ob upoštevanju naslednjega:

(1) Wilhelmus Martinus VAN GEMERT je bil imenovan za namestnika izvršnega direktorja Europola z aktom Sveta z dne 11. februarja 2014 (2). Mandat Wilhelmusa Martinusa VAN GEMERT se izteče 30. aprila 2018.

(2) Namestniki izvršnega direktorja Europola so v skladu s členom 54(4) Uredbe (EU) 2016/794 imenovani za obdobje štirih let z možnostjo enkratnega podaljšanja.

(3) Sklep upravnega odbora Europola z dne 1. maja 2017 določa postopek za podaljšanje mandata namestnikov izvršnega direktorja Europola.

(4) Upravni odbor je 10. maja 2017 obvestil Evropski parlament, da namerava Svetu predlagati, naj podaljša mandat Wilhelmusa Martinusa VAN GEMERT.

(5) Upravni odbor je Svetu poslal mnenje, v katerem je predlagal, da se mandat namestnika izvršnega direktorja Europola Wilhelmusa Martinusa VAN GEMERT podaljša in da bi se lahko prerazvrstil v razred AD 14.

(6) Na podlagi predloga upravnega odbora Svet želi podaljšati mandat namestnika izvršnega direktorja Europola Wilhelmusa Martinusa VAN GEMERT –

SPREJEL NASLEDNJI SKLEP:

Člen 1

Mandat namestnika izvršnega direktorja Europola Wilhelmusa Martinusa VAN GEMERT se podaljša od 1. maja 2018 do 30. aprila 2022 v razredu AD 14, stopnja 1.

Člen 2

Ta sklep začne veljati na dan objave v Uradnem listu Evropske unije.

V Luxembourgu, 8. junija 2017 Za Svet Predsednik U. REINSALU

(1) UL L 135, 24.5.2016, str. 53.

(2) UL C 44, 15.2.2014, str. 3.
5.

v členu 6 se naslov in odstavek 1 nadomestita z naslednjim: „Člen 6 Zahteve v zvezi z inšpekcijskim pregledom opredeljenega sadja s poreklom iz Argentine, Južne Afrike in Urugvaja znotraj Unije 1. Opredeljeno sadje s poreklom iz Argentine, Južne Afrike in Urugvaja se vizualno pregleda na vstopnem mestu ali v namembnem kraju v skladu z Direktivo Komisije 2004/103/ES (*1). Navedeni inšpekcijski pregledi se izvajajo na vzorcih vsaj 200 sadežev vsake vrste opredeljenega sadja na serijo 30 ton, ali njihovem delu, ki so izbrani na podlagi morebitnih simptomov vrste Phyllosticta citricarpa. (*1) Direktiva Komisije 2004/103/ES z dne 7. oktobra 2004 o preverjanjih identitete in zdravstvenih pregledih rastlin, rastlinskih proizvodov in drugih predmetov, naštetih v delu B Priloge V k Direktivi Sveta 2000/29/ES, ki se lahko opravljajo na mestu, ki ni vstopno mesto v Skupnost, ali na mestu, ki je blizu, in podrobni določitvi pogojev, povezanih s temi pregledi (UL L 313, 12.10.2004, str. 16).“"
(a)

za člane: — Jennette ARNOLD, Assembly Member, Greater London Authority, — Mairi Angela EVANS, Member of the Scottish Parliament, — Victoria HOWELLS, Member of the National Assembly of Wales, — John Robert LAMONT, Member of the Scottish Parliament, — David SIMMONDS, Councillor, London Borough of Hillingdon in
1.

Člen 5 se nadomesti z naslednjim: „Člen 5 Poročanje Brez poseganja v Direktivo Komisije 94/3/ES (*1) države članice Komisijo uradno obvestijo o številu in rezultatih zdravstvenih pregledov rastlin, opravljenih v skladu s členoma 2 in 3 tega sklepa, do 31. julija 2017 za obdobje od 1. aprila 2016 do 31. marca 2017 in do 30. aprila 2018 za obdobje od 1. aprila 2017 do 31. marca 2018. V ta namen države članice uporabijo predlogo za poročanje iz Priloge II. (*1) Direktiva Komisije 94/3/ES z dne 21. januarja 1994 o postopku za obveščanje o zadržanju pošiljke ali škodljivega organizma, ki predstavlja neposredno fitosanitarno nevarnost, iz tretjih držav (UL L 32, 5.2.1994, str. 37).“"
(6)

Evropski svet je na zasedanju v Københavnu 12. in 13. decembra 2002 sprejel izjavo, v skladu s katero se ureditev „Berlin plus“ uporablja in izvaja le za tiste države članice Unije, ki so tudi članice zveze NATO ali pogodbenice „Partnerstva za mir“ in so v ta namen sklenile dvostranske sporazume o varnosti z zvezo NATO –
SL Uradni list Evropske unije C 54/2

SKLEP SVETA

z dne 17. februarja 2017

o imenovanju dveh članov upravnega odbora Evropske agencije za varnost in zdravje pri delu za Češko in Portugalsko

(2017/C 54/03)

SVET EVROPSKE UNIJE JE –

ob upoštevanju Pogodbe o delovanju Evropske unije,

ob upoštevanju Uredbe Sveta (ES) št. 2062/94 z dne 18. julija 1994 o ustanovitvi Evropske agencije za varnost in zdravje pri delu (1) ter zlasti člena 8 Uredbe,

ob upoštevanju seznama kandidatov, ki so ga vlade držav članic ter organizacije delavcev in delodajalcev predložile Svetu,

ob upoštevanju seznamov članov in nadomestnih članov Svetovalnega odbora za varnost in zdravje pri delu,

ob upoštevanju naslednjega:

(1) Svet je s sklepi z dne 17. oktobra 2016 (2), 28. novembra 2016 (3) in 23. januarja 2017 (4) imenoval člane in nadomestne člane upravnega odbora Evropske agencije za varnost in zdravje pri delu za obdobje od 8. novembra 2016 do 7. novembra 2019.

(2) Organizacija delavcev ETUC je za prosto mesto dala predlog o imenovanju.

(3) Organizacija delodajalcev BUSINESSEUROPE je za prosto mesto dala predlog o imenovanju –

SPREJEL NASLEDNJI SKLEP:

Člen 1

Za člana upravnega odbora Evropske agencije za varnost in zdravje pri delu se za obdobje, ki se izteče 7. novembra 2019 imenujeta:

I. PREDSTAVNIKI ORGANIZACIJ DELAVCEV

Država Članica Nadomestni član Portugalska Fernando José GOMES MACHADO





II. PREDSTAVNIKI ORGANIZACIJ DELODAJALCEV

Država Članica Nadomestni član Češka Nora ŠEJDOVÁ

Člen 2

Svet bo pozneje imenoval člane in nadomestne člane, ki še niso bili predlagani.

Člen 3

Ta sklep začne veljati na dan sprejetja.

V Bruslju, 17. februarja 2017 Za Svet Predsednik E. BARTOLO

(1) UL L 216, 20.8.1994, str. 1.

(2) Sklep Sveta z dne 17. oktobra 2016 o imenovanju članov in nadomestnih članov upravnega odbora Evropske agencije za varnost in zdravje pri delu (UL C 386, 20.10.2016, str. 3).

(3) Sklep Sveta z dne 28. novembra 2016 o imenovanju članov in nadomestnih članov upravnega odbora Evropske agencije za varnost in zdravje pri delu za Dansko, Francijo, Italijo in Malto (UL C 447, 1.12.2016, str. 7).

(4) Sklep Sveta z dne 23. januarja 2017 o imenovanju člana in nadomestnega člana upravnega odbora Evropske agencije za varnost in zdravje pri delu za Slovaško in Združeno kraljestvo (UL C 27, 27.1.2017, str. 4).
(1)

Svet je 26. januarja 2015, 5. februarja 2015 in 23. junija 2015 sprejel sklepe (EU) 2015/116 (1), 2015/190 (2) in 2015/994 (3) o imenovanju članov in nadomestnih članov Odbora regij za obdobje od 26. januarja 2015 do 25. januarja 2020.
(1)

Za pravilno delovanje notranjega trga in zlasti za preprečevanje davčnih utaj Direktiva 95/60/ES vzpostavlja skupni sistem označevanja za opredelitev plinskega olja, ki se uvršča v kombinirano nomenklaturo pod oznako KN 2710 00 69, in kerozina, ki se uvršča pod oznako KN 2710 00 55, ki sta bila sproščena v porabo oproščena plačila trošarine ali pa zanju velja znižana stopnja trošarine. Prva oznaka je bila razdeljena na oznake KN 2710 19 43, 2710 19 46, 2710 19 47, 2710 19 48, 2710 20 11, 2710 20 15, 2710 20 17 in 2710 20 19, da bi se upoštevala vsebnost žvepla v plinskem olju in prisotnost biodizla v plinskem olju, druga oznaka pa je bila prenesena v oznako KN 2710 19 25 (2).
(8)

Uvoz svežih banan iz drugih tradicionalnih držav izvoznic večjega obsega, s katerimi je EU prav tako sklenila sporazume o prosti trgovini, zlasti iz Kolumbije, Kostarike in Paname, je bil do oktobra 2016 močno pod mejnimi vrednostmi, ki so določene zanje s primerljivimi stabilizacijskimi mehanizmi, v zadnjih štirih letih pa je sledil podobnim trendom in vrednostim na enoto. Raven uvoza iz Kolumbije in Kostarike je oktobra 2016 na primer znašala 720 000 ton, kar je 407 000 ton manj od opredeljenih mejnih vrednosti, vendar je to bistveno več od skupne sprožitvene ravni za Nikaragvo za celo leto (13 000 ton).
(5)

Pravno zavezujoče zahteve Nove Zelandije za CNS z dovoljenjem v navedeni državi sestavljajo del 5C Zakona o centralni banki Nove Zelandije iz leta 1989 (Reserve Bank of New Zeland Act, v nadaljnjem besedilu: osnovna pravila) in odredbe, s katerimi CNS pridobijo dovoljenje kot imenovani poravnalni sistemi (v nadaljnjem besedilu: odredbe o imenovanju). Osnovna pravila in odredbe o imenovanju določajo zahteve, ki jih morajo CNS vedno izpolnjevati, da lahko na Novi Zelandiji opravljajo klirinške storitve. Generalni guverner lahko CNS s sedežem na Novi Zelandiji podeli dovoljenje za imenovani poravnalni sistem na predlog ministra za finance in ministra za trgovino ter v skladu s skupnim priporočilom Banke Nove Zelandije in Organa za finančne trge (skupaj v nadaljnjem besedilu: skupni regulativni organi). Za pridobitev dovoljenja CNS kot imenovanega poravnalnega sistema se lahko postavijo pogoji. Z odredbami o imenovanju se odobrijo posebna notranja pravila in predpisi imenovanih poravnalnih sistemov, ki vsebujejo zahteve, ki jih morajo imenovani poravnalni sistemi izpolnjevati in ki so skladne s politiko na visoki ravni, ki jo objavijo skupni regulativni organi. Poleg tega morajo v skladu z Zakonom o Centralni banki Nove Zelandije iz leta 1989 imenovani poravnalni sistemi spoštovati zadevne mednarodne standarde o klirinških in poravnalnih sistemih, vključno z načeli za infrastrukture finančnega trga, ki sta jih aprila 2012 izdala Odbor za plačilne in poravnalne sisteme (CPSS) (2) in Mednarodna organizacija nadzornikov trgov vrednostnih papirjev (IOSCO). Skupni regulativni organi so izdali izjavo o politiki „Imenovanje in nadzor imenovanih poravnalnih sistemov“ (The Designation and Oversight of Designated Settlement Systems), ki od imenovanih poravnalnih sistemov zahteva spoštovanje načel za infrastrukture finančnega trga.
SL Uradni list Evropske unije L 345/112

IZVEDBENI SKLEP KOMISIJE (EU) 2016/2321

z dne 19. decembra 2016

glede oblike potrdila o pripravljenosti za recikliranje, kot jo zahteva Uredba (EU) št. 1257/2013 Evropskega parlamenta in Sveta o recikliranju ladij

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 1257/2013 Evropskega parlamenta in Sveta z dne 20. novembra 2013 o recikliranju ladij in spremembi Uredbe (ES) št. 1013/2006 in Direktive 2009/16/ES (1) ter zlasti člena 9(9) Uredbe,

ob upoštevanju naslednjega:

(1) Uredba (EU) št. 1257/2013 določa zahteve za lastnike ladij, uprave in priznane organizacije glede izdaje, podaljšanja in prisotnosti na krovu potrdil o pripravljenosti za recikliranje ter glede vnašanja zaznamkov vanje.

(2) V skladu z zahtevami iz člena 6(2)(c) Uredbe (EU) št. 1257/2013 morajo imeti ladje, namenjene za recikliranje, potrdilo o pripravljenosti za recikliranje.

(3) Na podlagi člena 7 Uredbe (EU) št. 1257/2013 je treba pred vsakim recikliranjem ladje pripraviti načrt za recikliranje posamezne ladje. V tem načrtu morajo biti obravnavani vsi pomisleki v zvezi s posamezno ladjo, ki niso zajeti v načrtu za obrat za recikliranje ladij ali zaradi katerih so potrebni posebni postopki.

(4) Na podlagi člena 8 Uredbe (EU) št. 1257/2013 uradne osebe v upravah ali priznanih organizacijah, ki jih za to pooblastijo uprave, izvajajo preglede ladij. Cilj pregledov je potrditi, da popisi nevarnih materialov izpolnjujejo veljavne zahteve iz Uredbe.

(5) Na podlagi člena 9(9) Uredbe (EU) št. 1257/2013 mora uprava ali priznana organizacija, ki jo uprava pooblasti, po uspešnem zaključku končnega pregleda izdati potrdilo o pripravljenosti za recikliranje. Temu potrdilu se mora priložiti popis nevarnih materialov in načrt za recikliranje ladje. Oblika potrdila o pripravljenosti za recikliranje mora biti v skladu z Dodatkom 4 k Mednarodni konvenciji o varnem in okolju prijaznem recikliranju ladij, sprejeti 15. maja 2009 v Hongkongu (v nadaljnjem besedilu: Konvencija iz Hongkonga).

(6) Ukrepi iz tega sklepa so v skladu z mnenjem odbora za uredbo o recikliranju ladij, ustanovljenega s členom 25 Uredbe (EU) št. 1257/2013 –

SPREJELA NASLEDNJI SKLEP:

Člen 1

Potrdila o pripravljenosti za recikliranje, izdana v skladu s členom 9(9) in potrjena v skladu s členom 10(5) Uredbe (EU) št. 1257/2013, so v skladu z obliko, določeno v Prilogi k temu sklepu.

Člen 2

Ta sklep začne veljati dvajseti dan po objavi v Uradnem listu Evropske unije.

V Bruslju, 19. decembra 2016 Za Komisijo Predsednik Jean-Claude JUNCKER

(1) UL L 330, 10.12.2013, str. 1.
(4)

Ob reševanju največjih izzivov Unija in Libanon še naprej zasledujeta glavne cilje svojega dolgoročnega partnerstva in si prizadevata za stabilnost države in regije ter trajnostno gospodarsko rast prek močnih državnih institucij in oživitve libanonskega gospodarstva.
SL Uradni list Evropske unije L 337/1

SKLEP SVETA (EU) 2016/2234

z dne 21. novembra 2016

o podpisu, v imenu Unije, Sporazuma o sodelovanju med Evropsko unijo in Agencijo za varnost letalske navigacije v Afriki in na Madagaskarju (ASECNA) v zvezi z razvojem satelitske navigacije in zagotavljanjem povezanih storitev na območju pristojnosti agencije ASECNA za civilno letalstvo

SVET EVROPSKE UNIJE JE –

ob upoštevanju Pogodbe o delovanju Evropske unije in zlasti člena 172 v povezavi s členom 218(5) Pogodbe,

ob upoštevanju predloga Evropske komisije,

ob upoštevanju naslednjega:

(1) Svet je 25. septembra 2014 Komisijo pooblastil, da se v imenu Unije z Agencijo za varnost letalske navigacije v Afriki in na Madagaskarju pogaja o mednarodnem sporazumu o določitvi pogojev zagotavljanja storitve satelitskega dopolnilnega sistema (SBAS) v Afriki na podlagi evropskega satelitskega navigacijskega programa EGNOS.

(2) Po teh pogajanjih sta Evropska unija in Agencija za varnost letalske navigacije v Afriki in na Madagaskarju (ASECNA) 12. maja 2016 parafirali sporazum o sodelovanju v zvezi z razvojem satelitske navigacije in zagotavljanjem povezanih storitev na območju pristojnosti agencije ASECNA za civilno letalstvo (v nadaljnjem besedilu: Sporazum).

(3) Sporazum bi bilo treba podpisati –

SPREJEL NASLEDNJI SKLEP:

Člen 1

Podpis, v imenu Unije, Sporazuma o sodelovanju med Evropsko unijo in Agencijo za varnost letalske navigacije v Afriki in na Madagaskarju (ASECNA) v zvezi z razvojem satelitske navigacije in zagotavljanjem povezanih storitev na območju pristojnosti agencije ASECNA za civilno letalstvo se odobri.

Člen 2

Predsednik Sveta je pooblaščen, da imenuje osebo(-e), pooblaščeno(-e) za podpis sporazuma v imenu Unije, s pridržkom njegove sklenitve.

Člen 3

Ta sklep začne veljati na dan sprejetja.